section_heading: Osnovne polemike
paragraph_text: Regionalisti se obično zalažu za labave federacije ili konfederacije nauštrb unitarnoj državi sa snažnom središnjom vladom. Zagovornici regionalizma opravdavaju svoja uvjerenja da regionalizam u stvari jača demokratsku vlast kroz bolje korištenje različitih resursa te da povećava učinkovitost i boljitak regije, a sukladno s tim i boljitak cijele države. Protivnici ovog mišljenja u regionalizmu vide sitne interese koji prevladaju nad interesima cijele države, primjerice umnogostručavanje administracije te odvajanje sredstava i ljudstva za projekte i programe koji imaju ograničenu korist. Regionalizam se također vidi kao način uništavanja univerzalizma unutar neke države i kao podvlađivanje sitnim interesima bučnim manjinama.